Arthur og Minimoyene

Arthur og Minimoyene er en fransk delvis animert eventyrfilm fra 2006 regissert av Luc Besson og basert på hans egen bok fra 2002. Han skrev totalt fire bøker om Arthur og Minimoyene.

Den ble etterfulgt av Arthur og Maltazards hevn.

Handling 
10 år gamle Arthur er veldig fascinert av historiene rundt sin Bestefar, som forsvant på mystisk vis for fire år siden. En dag han sitter og studerer bestefarens gamle bok oppdager han at bestefaren har laget gåter som skal lede til en skjult skatt i bakhagen. Og utrolig nok skal det visstnok finnes en verden bebodd av skapninger som er for små til at man kan se dem med det blotte øyet, disse kalles Minimoyer.

Om filmen 
Filmen ble en stor publikumssuksess i Frankrike, men gjorde det ikke så bra i USA. Den innbrakte nesten $108 millioner på verdensbasis, hvorav $46 millioner i Frankrike, $15 millioner i USA og drøyt $400 000 i Norge. Filmen hadde knapt 52 000 besøkende i Norge og havnet på en 54.-plass over de mest besøkte filmene i Norge i 2007.

Den ble forholdsvis dårlig mottatt av anmelderne. Også i Norge var mottakelsen lunken. Både Aftenposten, Dagbladet, Dagsavisen og FilmMagasinet gav den terningkast tre, mens VG gav den to.

Norske stemmer

Referanser

Eksterne lenker 
 
 Off. nettsted (arkivert)

Animasjonsfilmer fra USA
Franske animasjonsfilmer
Filmer fra 2006
Engelskspråklige filmer
Eventyrfilmer fra USA
Barnefilmer fra USA
Franske barnefilmer
Franske eventyrfilmer